《叶家楼武皇北巡曾此驻跸》
明代·韩邦靖

一曲朱栏倚绿杨，叶家楼阁本寻常。
曾看万国来佳丽，不信当年驻帝皇。
花绕香云还五色，草和秋露但斜阳。
江南江北无穷恨，八骏原谁驭穆王。

作者简介：（1488—1523）明陕西朝邑人，字汝度，号五泉。韩邦奇弟。正德三年与兄同登进士。授工部主事。上疏指斥时政，触怒武宗，下狱，夺职为民。嘉靖初起为山西左参议，分守大同。岁饥，力请发帑赈饥，不报。遂乞归。抵家病卒。有《朝邑志》、《五泉诗集》。